
Συνεργασία της «Κοινο_Τοπίας» με τον ΕΟΔΥ για την Προαγωγή Υγείας

Μια νέα, σημαντική συνεργασία ξεκινά η Εταιρεία Κοινωνικής Δράσης και Πολιτισμού «Κοινο_Τοπία» www.koinotopia.gr με τον Εθνικό Οργανισμό Δημόσιας Υγείας (ΕΟΔΥ). Στόχος είναι η υλοποίηση δράσεων ενημέρωσης, πρόληψης και θωράκισης της τοπικής κοινωνίας απέναντι σε σύγχρονες υγειονομικές προκλήσεις.
Η πρωτοβουλία εντάσσεται στο ευρύτερο πλαίσιο των δράσεων της οργάνωσης για την Προαγωγή της Υγείας, η οποία αποτελεί θεμελιώδη πυλώνα για μια ισορροπημένη και ασφαλή κοινωνία. Η σύμπραξη αυτή αναδεικνύει τη μέγιστη σημασία της πρόληψης και της ατομικής προστασίας ως την πιο αποτελεσματική θωράκιση του πληθυσμού. Παράλληλα, αποτελεί τη φυσική συνέχεια της σταθερής υποστήριξης που παρέχει η «Κοινο_Τοπία» στο έργο του οργανισμού, όπως αποδείχθηκε έμπρακτα και με την ενεργή στήριξη της εθνικής καμπάνιας ενημέρωσης και ευαισθητοποίησης για τον εμβολιασμό έναντι της Covid-19, αλλά και από το επιτυχημένο μοντέλο αντίστοιχων συνεργειών με το ΕΚΑΒ.
Διανομή Υγειονομικού και Ενημερωτικού Υλικού
Στο πλαίσιο της ενημέρωσης, ευαισθητοποίησης και έμπρακτης προστασίας του κοινού, η «Κοινο_Τοπία» θα προχωρήσει άμεσα στη δωρεάν διάθεση υλικού του ΕΟΔΥ. Συγκεκριμένα, θα διανεμηθούν στους πολίτες μέλη και υποστηρικτές της τα εξής εξειδικευμένα ενημερωτικά έντυπα μαζί με προφυλακτικά.
STOP AIDS : 150 τρίπτυχα φυλλάδια
ΗΠΑΤΙΤΙΔΑ A, B, C : 150 τρίπτυχα φυλλάδια
Τι πρέπει να γνωρίζω για τα ΣΜΝ; : 150 τρίπτυχα φυλλάδια για τα Σεξουαλικώς Μεταδιδόμενα Νοσήματα
PrEP (Προφύλαξη πριν την έκθεση στον HIV) : 50 τρίπτυχα φυλλάδια
Η πρόληψη, η προστασία και η προαγωγή της υγείας δεν αποτελούν απλώς ιατρικές έννοιες, αλλά στάση ζωής και κοινωνική ευθύνη. Η σωστή και έγκυρη ενημέρωση είναι η ισχυρότερη ασπίδα για την κοινότητά μας. Η μεταφορά της επιστημονικής γνώσης και των μέσων προστασίας του ΕΟΔΥ στο γενικό πληθυσμό μπορεί να προστατεύσει ζωές και να αναβαθμίσει την ποιότητα ζωής των συμπολιτών μας.
Τα προαναφερόμενα έντυπα μπορεί όποιος θέλει να τα βρει και στα σταντ στον πολυχώρο της Κοινο_Τοπίας Καραϊσκάκη 153, ισόγειο τις μέρες λειτουργίας της γραμματείας Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ τηλ. 2610.622250 από τις 7 Σεπτεμβρίου που ανοίγει η γραμματεία. Για πληροφορίες απευθυνθείτε στο 2610.277171 και στο info@koinotopia.gr

